Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Olete vaatamas saadet "See on üleloomulik!"
Tere, olen Sid Roth.
Tere tulemast minu maailma, kus üleloomulik on loomulik.
Kas kristlus võib olla nii moondunud, et paljud ei saa taevasse?
Külaline räägib, kuidas kristluses on midagi väärastunud.
Tere, olen Sid Roth koos külalise John Beveriga.
Võiks arvata, et süütu laps teeb pärast sündimist vahet,
mis on hea ja mis halb, mis õige ja mis väär.
Mis arvad, John?
Mu tänane sõnum keskendubki teemale "Hea või Jumal?".
Need näivad sünonüümidena, eriti tänapäeva maailmas.
Kui rääkida heast, arvatakse, et see on Jumalast.
Piiblis, Heebrea 5. peatükis öeldakse,
et vaid vaimuliku tunnetuse läbi saab eristada head halvast.
Kuningas Saalomongi hüüdis enne ametisse astumist Jumala poole,
et Jumal annaks talle südame, mis oskaks eristada head ja halba.
Kui hea on nii ilmselge, miks on meil vaja selleks tunnetust?
Kas teate, mis on kõige hämmastavam?
Kuulete ilmutust, mis on üks olulisim,
mida võite kuulda siin maa peal enne kui surete või kui Jeesus tuleb.
John Bevere sai selle ilmutuse üleloomulikul viisil.
Oled kirjutanud bestselleri,
mida on müüdud miljoneid: "Saatana sööt".
Pea kõik on kuulnud John Beverist ja sellest raamatust.
Johnil oli selleks vaja saada Jumalalt üleloomuliku ilmutuse.
Mis juhtus?
1990. aastate lõpus lendasin Rootsi.
Mu võõrustaja tuli mulle pärast maandumist järele
ja ütles, et üks maailmakuulus naine sai traagilises autoõnnetuses surma.
Olin šokeeritud.
Ta oli kaunis, hea iseloomuga,
armastas oma austajaid ning kasutas oma ilu ja mõju,
et aidata maamiini ohvreid, samuti vaeseid ja puuduses olijaid
ning sotsiaalse ebavõrdsuse ohvreid.
Mäletan, kuidas vaatasin uudist, kus terve riik nuttis ta väravas.
Leinasin pea 2-3 tundi.
Pidin rääkima 6000 inimesele
ja teenistuseks ette valmistama, mistõttu panin teleri kinni.
Tundsin, et leinas olen eksituses.
Põlvitasin Rootsis voodi ette
ning ütlesin: "Jumal, tunnen, et olen eksituses. Mis toimub?"
Kuulsin selgelt..
See on loo üleloomulik pool.
Kuulsin selgelt, kuidas Jumal ütles, et loeksin Ilmutuse 18. peatükki.
Lugesin Ilmutuse 18 ja 7.-8. salmis lugesin:
"nii palju kui tema on ülistanud iseennast ja taga ajanud toredust,
niisama palju tehke temale piina ja leina...
...sest vägev on Issand Jumal, kes on mõistnud kohut tema üle!"
Tundsin, et mu näkku visati kui ämbritäis jäävett.
Olin selle naise austaja.
Küsisin Jumalalt, kuidas Ta saab eales
kasutada seda kirjakohta, et rääkida sellest naisest.
"Jumal, Ta on nii palju teinud.
Ta on aidanud maamiini ohvreid ja vaeseid," ütlesin.
Jumal ütles, et ta uhkeldas abielurikkumisega kogu maailmas
ja on avalikult mässanud koja vastu, millesse ta vabatahtlikult astus.
"Jumal, aga kõik hea, mida ta on teinud?" küsisin.
Kuulsin selgelt midagi, mis muutis mu elu.
Püha Vaim ütles: "Poeg, Eevat ei tõmmanud kuri pool
hea ja kurja tundmise puust vaid hea pool."
Seda kuuldes avasin 1. Moosese 3. peatüki.
Leidsin järgmised sõnad:
"Ja naine nägi, et puust oli hea süüa, ja see tegi ta silmadele himu,
ja et puu oli ihaldusväärne, sest see pidi targaks tegema."
Pillasin rabatuna Piibli voodile.
Püha Vaim lisas:
"Poeg, olemas on midagi head, mis mässab minu vastu."
Nägin sel hetkel, et patune, see, kes mässab, petab rahvaid.
Ta on hirmuäratavalt hea, kuid mässab täielikult Jumala vastu.
Hakkasin mõistma,
et see on parim viis inimeste petmiseks.
Jeesus ja apostlid rääkisid pidevalt pettusest ning lõpuaegade lõpust.
Jeesus ütles, et on võimalik, et isegi valitud saavad petetud.
Mõistsin, et petetu usub,
et ta on tõe poolel, kuid tegelikkuses ta ei ole.
Kuidas petab kurat valituid?
Heaga.
Seega kurat seob pettuse,
mis on paljudele ilmselge, headuse looriga.
Kas pead silmas, et sama juhtus Eevaga Eedeni aias?
Piiblis ei öelda, et saatan suudab end moondada valguse ingliks
vaid et ta teeb seda ning samuti ka ta teenijad.
Seega üksnes kurat ei tee end valguse ingliks
vaid ka ta teenijad ning ta teenijate teenijad.
Seega on maailmas mõtteviis, et kui miski on hea, on see Jumalast.
Ei, see pole nii.
Vahel on hea täiesti lahus Jumalast.
Sul oli ilmutus,
et lõpuaegadel tuleb esile pettus, kus peab eristama head halvast.
Malaki raamatus öeldakse seda,
et viimastel päevadel ehk enne Issanda tulekut
on raske eristada õiget õelast, kuni Jumala tuli toob selle esile.
Seega on olemas ajaperiood.
Jeesus rääkis tähendamissõna viljast ja umbrohust.
Just, õiged ja õelad on koos
ning kõik arvavad, et nad kõik teenivad Jumalat.
Jeesuse tagasitulekule lähenedes muutub eristamine aina raskemaks.
John Beveril on huvitavad vastused, mis vahe on armul ja pühadusel.
Oleme peagi tagasi.
Paljud vaatajad on teatanud
me saate ajal toimunud imedest, tervenemistest ja tunnustähtedest.
Sain eile Roy Fieldsi ülistuse ajal terveks.
Mul oli aastaid probleeme artriidiga ning mu parem põlv valutas.
Põlv sai koheselt terveks.
Kogesin, kuidas Jumala vägi liikus mööda mu selgroogu.
Mu poeg ütles isegi: "Ema, seisad sirgemalt."
Tänan Jumalat te saate eest!
Salvestasin saate Graeme Walshiga ning vaatasin seda reede õhtul.
Laupäeva hommikul avastasin,
et mu silmalau sees olev väike, kuid ärritav kasvaja oli kadunud.
Kiitus Jumalale.
Vaatasin saadet uuesti ja usun,
et Jumal parandab aastaid tagasi autoõnnetusest tekkinud kaelavalu.
Tänan, Sid, et lased Püha Vaimul täita Tema tahet..
Kui ka sina oled saanud puudutatud, jaga oma lugu ekraanil oleval saidil.
Naaseme saatesse.
Saates Sid Roth koos John Beveriga.
Püha Vaim rääkis sulle ümber kalibreerimisest.
Mida see tähendab?
Kui mõõdad tööriistaga midagi
ja see pole õigesti kalibreeritud, siis sa ei saa õiget tulemust.
Lugesin täna hommikul Heebrea 2,
kus öeldakse, et peaksime pidama hoolsasti meeles sõnumit,
mida oleme kuulnud, et me ei libiseks sellest mööda.
Poisina püüdsin kala, sest kasvasin järve ääres.
Kui ma ei paneks ankrut, oleksin poole tunni pärast
minema triivinud ja leidnud end tundmatu kalda äärest.
Triivimine ei toimu teadlikult vaid mitteteadlikult.
Kui me ei pööra tähelepanu Uues Testamendis öeldule,
võime hakata triivima ning pidada heaks midagi,
mis ei ole Jumala silmis, kuid mis näib meile heana.
Seetõttu võtame omaks tõdesid, arvates, et Jumal pooldab neid
või on need nii seadnud, kuid tegelikkuses ei vasta see tõele.
Kuulsin, kui rääkisid ühest suurest ümberkalibreerimisest.
Mõnesid teist võib üllatada,
kui suur vahe on päästja ja Issanda vahel.
Seleta.
USAs oleme soovinud, et uskmatu paluks patuse palve,
mis on põhimõtteliselt Jeesuse oma ellu vastu võtmine.
Palume inimesi: "Lihtsalt anna Jeesusele võimalus.
Anna oma elu päästja Jeesusele ja palun palveta minuga seda palvet."
Sõna "päästja" öeldakse Piiblis 36 korral,
samas kui sõna "Issand" öeldakse 7800 korral.
Mis arvate, mida Jumal rõhutab?
Piiblis ei öelda, et peaksime tunnistama,
et Jeesus on päästja vaid et Jeesus on Issand.
Jeesus küsis, miks nimetame
Teda Issandaks, kuid ei tee, mida Ta ütleb.
Issand tähendab ülimat võimu.
Tunnistades, et Jeesus on Issand, anname end Ta kõrgema võimu alla.
Olin ruumis koos 250 pastoriga.
Kui paljud arvavad, et rikas noor valitseja,
Armani ülikond seljas ja Rolexi päikesekell käel,
läheks uhkelt Jeesuseni ja küsiks, kuidas saada päästetud?
Kõik tõstsid oma käed.
Ütlesin, et loeksime, mis seisab Piiblis, Markuse 10.
Seal öeldakse, et ta jooksis Jeesuse juurde ja põlvitas.
Justkui sööstis suure lavani, vajus põlvili ja haaras mehe jalgadest,
kes saab teda aidata ja küsis, kuidas võiks saada päästetud.
Küsisin pastoritelt, kas võiks öelda, et see mees tahtis saada päästetud.
Sain jaatava vastuse.
"Tahtest ei piisa," ütlesin.
Jeesus nägi, et mehe elus oli midagi, mis oli talle olulisem kui Jumal - raha.
Mõne jaoks võib see olla poiss- või tüdruksõber, sport jne.
Jeesust huvitas enam,
et see rikas mees lõpetaks hästi, mitte üksnes alustaks.
Jeesus ütles mehele, et peab tegema vaid üht,
kuna Teda järgides soovib ta küll Jeesust järgida,
kuid miski tõmbab teda teisele teele.
Teisisõnu raha kutsub teda teisele teele.
Jeesus ütles: "Mina juhin sind ühes suunas, kuid raha teises.
Sul on praegu vaja teha otsus. Mida sa valid?"
Jeesus ütles mehele, et ta müüks ära kõik oma vara.
Ainus viis sellest vabaneda on sellest täielikult loobuda.
Piiblis kirjutatakse, et see mees lahkus kurvameelselt.
Jeesus ei jooksnud talle järele
ega tsiteerinud Õpetussõna 19:17: "Kes halastab (annab) kehva peale,
laenab Issandale ja tema tasub talle ta heateo."
See on tõotus.
Olen kindel, et kui Jeesus oleks jooksnud talle järele
ja öelnud seda, oleks see teda veennud.
Jeesus ei kasutanud evangeeliumi
õnnistusi, hüvesid ja kasutegureid, et meelitada inimesi Teda järgima.
Ta lihtsalt ütles: "Järgi mind."
Mitte selle pärast, mida saan sulle teha vaid kes olen.
Pean küsima midagi.
Kord tehti uurimus, kus küsiti, mida kujutab endast arm.
Inimesed peavad kuulma, mis olid uurimuse tulemused.
Seleta palun.
See oli südant lõhestav küsitlus,
millel osales 5000 USA kristlast, kes uskusid Piiblis kirjutatut.
Küsitluses esitati kolm varianti, mida võiks tähendada Jumala arm.
Levinuim vastus oli "pääste".
Teiseks oli tasuta kink.
Kolmandaks oli pattude andeksandmine.
Neljandaks oli Jumala armastus.
Olen õnnelik, et ameeriklased mõistavad seda,
et oleme päästetud armust.
See on kõik hea. - Just, see on tõde.
Oleme päästetud üksnes armust.
Seda ei saa välja teenida ja selle läbi saame patud andeks.
Traagiline osa on järgnev.
1,9% vastanutest ütles, et arm on Jumala vägi.
Just selle läbi näitab Jumal oma armu.
Jumal ütles apostel Paulusele 2. Korintastele 12:9:
"Sulle piisab minu armust,
sest nõtruses (inimlik võimetus) saab vägi täielikuks."
Kui loed Peetruse kirja, ütleb ta, et neile saaks armu rohkesti,
täpselt nagu Jumala vägi on meile kinkinud kõik,
mis on vajalik eluks ja jumalakartlikkuseks.
Arm on Jumala vägi,
mille läbi saame teha, mida me ei suudaks oma jõus.
Enne kui olin kristlane, ei suutnud ma elada jumalakartlikult.
Enne, kui lugesin piiblit,
kogesin tohutut süütunnet, sest olin hea patune.
Sellest hoolimata ei suutnud ma muutuda.
Kui Jumala arm tuli mu ellu...
Ma ei saanud üksnes andestuse ja pääste
vaid Jumala arm andis mulle väe muutuda.
Ma ei pidanud olema mees,
kes vaatab pornograafiat ning himustama teisi naisi
vaid võisin olla sellest vaba ja vaadata naisi, mõeldes,
et ta on oma isa kallis tütar, mitte lihatükk.
Arm muutis, mida ma ei suutnud.
Pärast pausi kuuleme, mis on tõeline piibellik pühadus.
Püsi kanalil.
Kui sulle meeldib meie telesaade,
võid vaadata saateid ka veebist, kasvõi ööpäevaringselt.
Vaata saateid arvutis, telefonis, iPad'is või tahvelarvutis.
Peale tavasaadete leiad ka teenistusi ja õppesessioone,
mis toimuvad "See on üleloomulik!" meedia- ja nõustamiskeskuses.
Kõnelevad parimad õpetajad, kellel on erinevad vaimuannid.
Lisaks saad kogeda Jumala ligiolu ülistuse- ja palveteenistuste kaudu.
ISN-i abil leiad varustuse,
et võiksid olla normaalne ja seda piibellikus tähenduses.
Kuuled õpetust ja mõistad, kuidas käia Jumala üleloomulikkuses.
Maailmas on nii vähe üksmeelt ning see eraldab meid.
Päevast päeva järgime oma eludes eri visioone.
Piiblist loeme, et Messias eemaldas juute ja paganaid
eraldava vaheseina, et luua üks uus inimene ja inimkond.
Taoline vaimne ühtsus
toob endaga ajaloo suurima Jumala Vaimu liikumise.
Sid Roth on leidnud Piiblist võtme,
et jõuda juutideni Jumala armastusega.
Selle uue inimkonna abil tulevad esile imed ja tunnustähed
ja kõik näevad, et on olemas Jumal, kellest räägitakse Piiblis.
Me kodulehelt leiad teavet, mis aitab sul rääkida,
kuidas üks uus inimkond on oluline, et tuua rahvahulki Jumala juurde.
Mõistad Iisraeli ja koguduse juudi juuri ning kuidas kõik maailma rahvad
kogevad inimkonna ajaloos enneolematuid õnnistusi.
Külasta täna me kodulehte ja uuri,
kuidas üks uus inimene avab Jumala suurimad õnnistused.
Naaseme saatesse.
Mõtlen ikka veel sellele kristlastele tehtud küsimustikule.
98% ameerika kristlastest ei mõista,
et Jumala arm annab meile võimekuse ja väe võita patt.
John, olen pahviks löödud.
See on oluline, sest see pole vaid teadmine.
Piiblis öeldakse selgelt, et usuta ei saa me Jumalalt midagi.
Jeesus suri kogu maailma pattude eest.
Johannese 3:16 on kirjas: "Sest nõnda on Jumal
maailma armastanud, et ta oma ainusündinud
Poja on andnud, et ükski, kes temasse usub..."
Võtame näiteks kaks inimest.
Mõlemad on andeks saanud, kuid üks läheb taevasse
ja teine mitte, kuigi ta patud olid andestatud.
Miks? Ta ei uskunud.
Sa ei saa uskuda, mida sa ei tea.
Kui 98% USA kristlastest ei tea,
et Jumala arm annab meile väe, tähendab, et 98% USA kristlastest
püüavad oma jõuga elada pühalt ja jumalakartlikult.
Seepärast on paljud ärevad.
Kui püüan oma jõul elada jumalikult, juhtub kaks stsenaariumi.
Nendest saavad kas käsumeelsed silmakirjatsejad
või vabameelsed isikud, kes loovad väärõpetuse,
et Jumala arm vabandab kõik talle meeldivad patud,
mistõttu seisab ta väga õhukesel jääl.
Heebrea kirjas öeldakse, et meil on vaja armu.
Öeldakse, et saame armu,
et võiksime Jumalat meelepäraselt teenida.
Arm annab mulle väe.
Seega usun sellesse väesse, riietun Jeesus Kristusega,
loobun vanast loomusest ning usun sellesse väesse.
See toob endaga muutuse.
Sid, Paulus ütleb,
et enne Jeesuse tagasitulekut tulevad väga rasked ajad.
Mõtle sellele.
Pauluse aeg oli raske.
Teda peksti okaspiitsaga ja visati kividega,
siiski vaatas ta minu ajale ja ütles, et need on äärmiselt rasked ajad.
Mis teeb minu aja raskeks?
Paulus ütleb meile.
Inimesed armastavad iseend, on tänamatud, ebapühad,
sõnakuulmatud vanematele, andestamatud,
kuid näevad välja jumalakartlikud, aga salgavad Jumala väe,
Nad näivad kristlastena, kuid hülgavad Jumala armu,
mis aitab neil muutuda ebapühast pühaks,
tänamatust tänulikuks, andestamatust andestavaks.
Miks?
Inimesed püüavad teha seda oma jõust.
Juhid on niivõrd ärevil, kuna inimesed on valudes.
Juhid ja pastorid on mulle öelnud, et inimesed on lihtsalt valudes.
Kui me ei anna vastuseid ega ütle inimestele,
et Jumala arm annab neile väe elada jumalikult,
edastame neile vaid positiivse ja julgustava sõnumi,
samas kui patu vähkkasvaja sööb nende elu ära.
Ma ei taha olla arst-jutlustaja,
kes ütleb, et kõik on korras, kui see pole nii.
Tahan anda neile midagi, mida nad vajavad,
et nad võiksid uskuda ning saada vabaks
sellest patu vähkkasvajast, mis hävitab nende elu.
Jumal ei taha, et ainult teaksime,
et oleme patust vabad vaid elaksime patust vabana.
Seejuures on üks äärmiselt oluline punkt.
Miks oleme kaotanud terve jumalakartuse?
Mis on õige jumalakartus?
Inimesed pelgavad sõna "kartus".
Nad ütlevad, et Jumal ei ole neile andnud hirmu vaimu.
Pea, ajasid just segamini hirmu vaimu jumalakartusega.
Uues Testamendis öeldakse, et pühadus kasvab jumalakartuses,
samuti et töötame oma pääste kallal kartuse ja värinaga.
Mis on jumalakartus ning mis on hirmu vaim?
Näete erinevust, kui Mooses juhtis Iisraeli rahva Egiptusest välja.
Jumala ligiolu langeb mäele.
Jumala ligiolu ei tule tõelise pühaduse ega jumalakartuseta.
Inimesed jooksid eemale, sest neis ei olnud jumalakartust.
Mooses vaatas neile ja ütles: "Ärge kartke."
Teisisõnu ärge kartke Jumalat.
Jeesuski ütles, et me ei kardaks.
Jumalgi ütleb, et me ei kardaks.
Mooses ütles, et me ei kardaks ning viitas hirmu vaimule.
Jumal paneb nad proovile.
Kuidas?
Sinus oleks jumalakartus, et sa ei teeks pattu.
Mooses, räägid endale vastu.
Mis mõttes me ei peaks kartma,
kui Jumal tuleb testima, kas meis on jumalakartust?
Mooses ei räägi endale vastu
vaid eristab jumalakartust hirmust Jumala ees.
Isik, kes kardab Jumalat, varjab Tema eest midagi.
Mida tegi Aadam Eedenis?
Ta põgenes Jumala ligiolust.
Miks?
Temas oli hirmu vaim.
See, kes kardab Jumalat, on hirmunud, kui on Jumalast eemal.
Esimene jumalakartuse definitsioon
on tunda kabuhirmu Jumalast lahusoleku ees.
Lutsifer juhtis taevas ülistust,
kuid ta ei kartnud Jumalat, mistõttu kasvas temas ülekohus.
Samuti kolmandik inglitest, kes viibisid Jumala auhiilguses,
kuid ei kartnud Jumalat ega ole siiani Jumala ligiolus.
Usun, et Jumala trooni ees pannakse kõik olendid kõigil aegadel
proovile kahes asjas: jumalakartus ja Jumala armastus.
Need on kaks väge, mis hoiavad meid eluteel.
Mooses tahtis Jumala ligiolu enam kui midagi muud.
Just nii.
Sinagi tahad Jumala ligiolu enam kui midagi muud.
Räägi Jumala ligiolust.
Moosesel oli parim elu, mis võis inimesel olla.
Tal oli suurim maja, rikkaim vanaisa,
teenijad ja kõik, mida soovis, kuid jättis siiski selle maha.
Iisrael oli sellesama ühiskonna poolt haavatud.
Neid peksti ja lapsed tapeti.
Nad ütlesid Moosesele korduvalt, et oleks parem Egiptusesse naasta.
Miks?
Mooses igatses Jumala ligiolu,
samas kui Iisrael igatses, mida Jumal võiks nendele teha.
Iisrael tahtis tõotatud maad.
Jumal ütles Moosesele, et nad võivad minna tõotatud maale
ja ta saadab nendega ingli, kuid ei tule ise kaasa.
Kui Iisraeli rahvas oleks saanud,
oleksid nad läinud ingliga tõotatud maale.
Kahtlematult.
Mooses ütles aga, et kui Jumala ligiolu,
jätab neid selles kannatuste, puuduse ja kõrbe kohas,
siis ta ei kavatse lahkuda ja palus, et Jumal ei viiks neid ära.
Teisisõnu ütles Mooses,
et valib parem Jumala ligiolu kui Tema tõotused.
Iisraeli rahvas soovis tõotusi enam kui Jumala ligiolu.
Soovime Jumala tõotusi enam kui Jumala ligiolu.
Kui meil on Jumala ligiolu,
on meil ka tõotused ehk Jumala soosing.
Mu mõistus jookseb kokku, kui mõtlen kaasaja õpetustele,
mis põhinevad prohveteeringule, mis on lõpuaja eksiõpetus.
Saatan esitas Jeesusele kõrbes sama kiusatuse.
Esiteks, lihalik loomus - kivi.
Saatan justkui viitas kirjakohale, et õige ei näe kunagi puudust.
Siin on kivi, tee see leivaks.
Teiseks kõik, mida silm näeb.
Kõik, mis ahvatleb silma ehk kogu maailma kuningriigid.
Lihtsalt kummarda mind.
Ülistus kuulub sellele, kellele kuuletume, mitte laulame.
Suurim ülistusvorm on sõnakuulelikkus,
mis tuleb südamest, mis kardab Jumalat.
Kas Jeesus on su päästja või Issand?
Tahan, et palvetaksid minuga.
Kogu südamest.
See teeb vahe,
kas me tunneme Jumalat või pelgalt teame Jumalast.
Korda minuga valjult: "Kallis Jumal."
Olen patune.
Üksnes Sinu vastu olen teinud pattu.
Kahetsen seda.
Võtan sind vastu kui oma Issanda ja päästja.
Issand Jeesus, anna mulle see vägi,
et minuga võiks olla su ligiolu, kuhu iganes ma ka lähen.
Tule ja ela mu südames.
Aamen.
Mõtle seda südamest, usu seda ja tee seda.
Paljud vaatajad on teatanud
me saate ajal toimunud imedest, tervenemistest ja tunnustähtedest.
Alguses kartsin üleloomulikkust,
kuni vaatasin teie telesaadet ning teie õpetuslikku DVD-d.
Hirm on kadunud ja usun, et sain Jumalalt ilmutuse.
Kui ka sina oled saanud puudutatud, jaga oma lugu ekraanil oleval saidil.
Kui sulle meeldib meie telesaade,
võid vaadata saateid ka veebist, kasvõi ööpäevaringselt.
Vaata saateid arvutis, telefonis, iPad'is või tahvelarvutis.
ISN-i abil leiad varustuse,
et võiksid olla normaalne ja seda piibellikus tähenduses.
Järgmise nädala saates:
Kui intervjueerisin Gordon Robertsit me raadiosaates,
siis ma ei liialda, kui ütlen, et seal liikus tervenemisjõgi.
Mulle meenus Hesekieli raamat,
kus Ta ütles, et kuhu iganes see jõgi läheb, tuleb esile elu.
Haigus, deemonid olete paljastatud, sest Jumala jõgi on siin.
Sinu annetuste toel esitatakse Iisraelis
saadet "See on üleloomulik!" ligi 28 korda nädalas
ja jagatakse üle maailma Sidi evangeelset teost juutidele.
Tõlge: Mailis Mägi